A เตรียมออกหุ้นกู้อายุ 3 ปี ชูดบ.สูง 7% ขายสถาบัน-รายใหญ่ 28-30 มิ.ย.นี้
A เตรียมออกหุ้นกู้อายุ 3 ปี ชูดอกเบี้ยสูง 7% เสนอขายสถาบัน-รายใหญ่ 28-30 มิ.ย.นี้ เพื่อนำเงินไปชำระหนี้-ทุนหมุนเวียนธุรกิจ
A เตรียมออกหุ้นกู้อายุ 3 ปี ชูดอกเบี้ยสูง 7% เสนอขายสถาบัน-รายใหญ่ 28-30 มิ.ย.นี้ เพื่อนำเงินไปชำระหนี้-ทุนหมุนเวียนธุรกิจ
1 มิ.ย. 2565

บริษัท อารียา พรอพเพอร์ตี้ จำกัด (มหาชน) หรือ A ยื่นแบบแสดงรายการข้อมูล (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้มีประกันของบริษัท ครั้งที่ 2/2565 อายุ 3 ปี ครบกำหนดไถ่ถอนปี พ.ศ.2568 อัตราดอกเบี้ยคงที่ 7% ต่อปี ชำระดอกเบี้ยทุก 3 เดือนตลอดอายุหุ้นกู้ มูลค่าเสนอขายไม่เกิน 450 ล้านบาทและหุ้นกู้สำรองเพื่อเสนอขายเพิ่มเติมไม่เกิน 150 ล้านบาท รวมมูลค่าเสนอขายไม่เกิน 600 ล้านบาท
โดยบริษัทจะเสนอขายหุ้นกู้ดังกล่าวให้แก่ผู้ลงทุนสถาบัน และผู้ลงทุนรายใหญ่ ผ่าน บล.เมอร์ชั่น พาร์ทเนอร์, บล.เคทีบีเอสที, บล.พาย, บล.เอเอสแอล และ บล.บียอนด์ ระหว่างวันที่ 28 -30 มิ.ย.65
ทั้งนี้บริษัท ทริสเรทติ้ง จำกัด จัดอันดับความน่าเชื่อถือของผู้ออกหุ้นกู้ “BB-“แนวโน้มอันดับเครดิต “Negative” เมื่อวันที่ 28 ต.ค.64 โดยมีวัตถุประสงค์การใช้เงิน เพื่อนำไปชำระคืนหนี้ หรือใช้เป็นเงินทุนหมุนเวียน
 
 